દેશના ૨૦થી વધુ રાજ્યમાં તા.૦૧ જૂનથી ૧૦ જૂન સુધી ખેડૂતોના વિવિધ સંગઠનોએ આંદોલન શરૂ કર્યું છે. જેમાં ગુજરાતમાં પણ અનેક જિલ્લાઓમાં ખેડૂતોએ શાકભાજીઓ અને દૂધ રસ્તા પર ફેંકી ભાજપ સરકારનો વિરોધ વ્યક્ત કર્યો છે. ઝાલાવાડમાં ખેડૂતોને પોષણક્ષમ ભાવો ન મળતા ખેડૂતોને પોંક મુકીને રડવાનો વારો આવ્યો છે. જિલ્લાભરમાં ૩ દિવસ સુધી ધરણા, રેલી સહિતના કાર્યક્રમોની ઘોષણા કરવામાં આવી છે ત્યારે શનિવારે ગામડાઓમાં ખેડૂતોએ ઘંટારવ કર્યો હતો.